Һуғыш йылдарында Баш-ҡортостанда эшләнгән бар нәмә республика хөкүмәтенең, уның рәйесе Сабир Ваһаповтың ҙур ойоштороу эше менән бәйле. Һуғыш йылдарында бирелгән хөкүмәт наградалары ла шул хаҡта һөйләй: хөкүмәттең айырыуса мөһим йөкләмәһен үтәгән өсөн Ленин ордены менән бүләкләнә, икенсе Ленин ордены менән – республика хужалығы һәм мәҙәниәтен үҫтереүҙәге ҡаҙаныштары өсөн, Ҡыҙыл Йондоҙ ордены менән – ил хөкүмәте ҡуйған бурыс-тарҙы өлгөлө башҡарған өсөн. Уның ике туған энеһе – билдәле ғалим-математик, фән өлкәһендә РФ дәүләт премияһы лауреаты В. Галин үҙенең “Атайымдың фронт юлдары” китабында былай тип яҙған: “Ул бик билдәле, эшлекле кеше булған, Сталинға сиратһыҙ үткән, дөрөҫөрәге, Сталин уны шунда уҡ ҡабул иткән”.